РАЗДЕЛ ІІ        
УКАЗАНИЯ ЗА ПОДГОТОВКА НА ОФЕРТАТА И  ОБРАЗЦИТЕ НА ДОКУМЕНТИТЕ
ЗА УЧАСТИЕ В ОБЩЕСТВЕНА ПОРЪЧКА ПО ЧЛ. 20, АЛ.1, Т.1, Б.“б“

 ОТ ЗОП -  ОТКРИТА ПРОЦЕДУРА С ПРЕДМЕТ: 
“ДОСТАВКА НА ХРАНИТЕЛНИ ПРОДУКТИ ЗА ДЕТСКИ И СОЦИАЛНИ ЗАВЕДЕНИЯ НА ТЕРИТОРИЯТА НА ОБЩИНА МАЛКО ТЪРНОВО“.
I.ОБЩИ УСЛОВИЯ
1.Предмет на поръчката:

Кметът на Община Малко Търново в качеството си на Възложител по чл.5, ал.2, т.9 от ЗОП ще проведе открита процедура за възлагане на обществена поръчка по  чл. 20, ал. 1, т. 1, б. „б”  от ЗОП с предмет: “Доставка на хранителни продукти за детски и социални заведения на територията на Община Малко Търново“.

    Мотиви за избор на процедурата: Открита процедура по реда на чл. 18, ал. 1, т. 1, във връзка с чл. 73, ал. 1 от Закона за обществените поръчки.

Прогнозната стойност на настоящата обществена поръчка е в размер на 340 000.00/триста и четиридест хиляди /  лева без ДДС.

          Предвидената прогнозна стойност на настоящата обществена поръчка е в размер, надвишаващ стойностния праг по чл. 20, ал. 1, т. 1, б. „б” от ЗОП – а именно над 271 000 лв. без вкл. ДДС, поради което единственият възможен вариант за избор на процедура е - открита процедура, при която е задължително обявяването й да се извърши и в Официален вестник на Европейския съюз.

Естеството на поръчката позволява достатъчно точно да се определят техническите спецификации. Посоченото обстоятелство изключва прилагането на ограничена процедура. Освен това не са на лице условията за провеждане на състезателен диалог или някоя от процедурите по договаряне - с обявление или без обявление, поради което безспорно са налице възможност и условия, обществената поръчка да бъде възложена чрез открита процедура. В допълнение с цел да се осигури максимална публичност, респективно да се постигнат и най-добрите за Възложителя условия, настоящата обществена поръчка се възлага чрез открита процедура с цел да защити обществения интерес и да насърчи конкуренцията, като се създадат равни условия и прозрачност при участие в процедурата. Провеждането на предвидената в ЗОП открита процедура гарантира в най-голяма степен публичността на възлагане изпълнението на поръчката, респективно прозрачност при разходването на финансовите средства, каквато несъмнено е една от водещите цели на Възложителя.

   Обект на поръчката е „доставка“ по смисъла на чл.3, ал.1, т.2 от ЗОП.

        2.  Кратко описание на поръчката:
Предметът на обществената поръчка е избор на Изпълнител, който ще извърши доставка на хранителни продукти за нуждите на  детски и социални заведения на територията на Община Малко Търново за срок от 24/двадесет и четири/ месеца. Предметът на пъръчката обхваща петнадесет групи храни, както следва:
 Група№1 : Мляко и млечни продукти;

 Група№2: Месо и месни продукти;

 Група№3: Риба, рибни продукти и други морски храни;

 Група№4: Яйца;

 Група №5: Масла и мазнини;

 Група №6: Зърнени храни и храни на зърнена основа;

 Група №7: Картофи и кореноплодни;

 Група №8: Варива;

 Група№9: Зеленчуци-сурови, сготвени, консервирани, замразени, изсушени, ферментирали, зеленчукови сокове;

Група №10: Плодове-пресни, замразени, изсушени, консервирани, под формата на нектари и плодови сокове, конфитюри;

Група №11: Захар, захарни и шоколадови изделия, мед;

Група №12: Подправки- пресни и изсушени;

Група №13:  Безалкохолни напитки и бутилирани натурални минерални, изворни и трапезни води;

Група №14:  Други храни –майонеза и салатни сосове, детски храни,плодови и билкови чайове, какао,трапезна сол, кафе и други;

Група №15:  Готови за консумация храни в косервиран, замразен, концентриран или изсушен вид.

 Видовете хранителни продукти от групите, които са предмет на доставката са подробно описани по вид и количество в Техническа спецификация към настоящата документация за участие. Посочените количества са прогнозни на база консумация за предходната година умножени по две. Количествата, които са предмет на доставката са променлива величина - в зависимост от броя на потребителите на услугите в детските и социални заведения на територията на Община Малко Търново. Възложителят си запазва правото да променя количествата с оглед на реалните нужди. Възложителят има право:
· да намалява/увеличава количества на хранителни продукти;
· да не заяви цялото посочено количество стоки по вид и/или брой, без от това да произтичат каквито и да са неблагоприятни последици за него.
3.Обособени позиции.
Настоящата обществена поръчка  не  е разделена на обособени позиции.
Като се е съобразил с разпоредбитена чл. 46, ал. 1 от ЗОП, Възложителят е взел мотивирано решение да не разделя поръчката на обособени позиции. Това се обуславя от факта, че всички дейности, които следва да се реализират в рамките на изпълнение на договора, са от такова естество и са взаимосвързани по начин и степен, които при разделяне на позиции биха довели до съществени затруднения за постигане на желания краен резултат. На първо място, с оглед специфичния характер на възлаганите доставки, множеството изисквания към тяхното реализиране, както и големия брой възможни подходи за изпълнение, може да се направи обосновано предположение, че при разделянето на обособени позиции има опасност изпълнението на поръчката прекомерно да се затрудни технически или оскъпи, поради необходимостта от сложна координация между отделните изпълнители, и между всеки от тях и Възложителя. Наред с това, евентуално предвиждане на обособени позиции би увеличило и вероятността от забавяне на изпълнението, тъй като при повече от един изпълнител на даден обект координацията между отделните изпълнители води до множество забавяния, включително и хипотезата, процедурата да не приключи с договор за всички доставки от предмета на поръчката. Предвид горните съображения се приема, че разделянето на поръчката на обособени позиции не е целесъобразно, поради обвързаност и комплексност на изпълнението.
Възлагането на поръчката без разделяне на обособени позиции гарантира и постигане на оптимален резултат и предотвратява евентуален риск от нереализиране на всички артикули, включени в предмета на обществената поръчка, а това би довело до затруднения за възложителя и ще рефлектира върху изпълнението. Обратното при възлагане на обществената поръчка на един изпълнител ще се постигне качествено и срочно изпълнение на предмета на поръчката. 
4.Възможност за представяне на варианти в офертата

Не се допускат варианти в офертата.
5.Място, срок за изпълнение на договора  и начин на изпълнение на доставките.
5.1.Мястото за изпълнение на доставката са  франко складовете  на детските и социални заведения както следва:


В гр. Малко Търново -  Кухня-майка към Дневен център за пълнолетни лица с увреждания/ДЦПЛУ/, ул. „Георги Кирков“ №14 и ДГ “Юрий Гагарин”, ул.“Възраждане“ №1.
В с. Звездец - ДГ “Ален мак”, ул. „Васил Петлешков“ №9; 

В с.Заберново-  Дом за пълнолетни лица с психични разтройства /ДПЛПР/
5.2.Срок за изпълнение на договора. 
Срок на изпълнение на договора:  24 /двадесет и четири/ месеца, считано от датата на влизане в сила на договора. Договорът влиза в сила, считано от 05.11.2020г.

5.3. Начин на изпълнение на доставките

  Доставките на хранителните продукти се извършват периодично по предварителни  заявки изготвени от упълномощени за това длъжностни лица от съответните обекти краен получател. Заявката следва да се предостави в писмена форма по електронен път/факс/електронна поща/ на представител на изпълнителя,  като съдържа подробно описание на заявените артикули и техните количества. Конкректно заявените със заявката хранителни продукти и количества трябва да бъдат доставени в определените срокове.
     Време на извършване на доставките е предварително уточнен час между изпълнителя на поръчката и ръководителя на обекта за доставка, а ако няма такъв по всяко време през работните часове на администрацията на зареждания обект - от 8.00 часа до 17.00часа.

  Доставката на хранителните продукти ще се извършва веднъж седмично по предварителни седмични заявки направени  в срок до 3/три/ календарни дни преди деня на доставката, с изключение на хляба.


Доставката на хляб ще се извършва ежедневно по ежедневни заявки  за следните обекти:
· Кухня-майка към Дневен център за пълнолетни лица с увреждания/ДЦПЛУ/,
гр. Малко Търново, ул. „Георги Кирков“ №14;

·  ДГ “Юрий Гагарин”, гр. Малко Търново ул.“Възраждане“ №1;

·  ДГ “Ален мак”, с. Звездец, ул. „Васил Петлешков“ №9;

 Доставката на хляб  за обект Дом за пълнолетни лица с психични разстройства в                      с. Заберново се извършва три пъти седмично /понеделник, сряда и петък/ по предварителни  заявки направени  в срок до 2/два/ календарни дни преди деня на доставката.
 Възложителят, съобразно конкретните си нужди, може да определи допълнително и други продукти, които да се доставят ежедневно.

Обектите  крайни  получатели  могат да правят промени в заявката в зависимост от реалните им потребности не по-късно от 12 часа преди доставката, като писмено уведомят за това ИЗПЪЛНИТЕЛЯ. 
   В деня на доставката хранителните продукти трябва да имат остатъчен срок на годност не по-малко от 70 %  от целия им срок на годност посочен от производителя.
При всяка доставка се изготвя двустранен приемо - предавателен протокол и/или стокова разписка за получените количества. Всяка доставка е необходимо да се съпровожда от търговски  или друг документ, съдържащ следната информация: вида на хранителните продукти; количество; номер на партида; регистрационен номер на предприятието доставчик; количество-килограм, литър, бройка, връзка, както и другите данни, съобразно приложимите нормативни изисквания за съответния вид продукти, както и  документи за качество, произход и срок на годност. Въз основа на тези документи, Изпълнителят  издава данъчна фактура за извършените през месеца доставки.
6.Прогнозна стойност

Максималният разполагаем финансов ресурс на Възложителя за изпълнение на предмета на настоящата поръчка, е в размер на 340 000.00 /триста и четиридесет хиляди / лева без включен ДДС или 408 000.00 (четиристотин и осем хиляди )лева  с включено ДДС. 

      При формирането на ценовото предложение в офертата, участникът следва да предвиди всички разходи, свързани с качественото изпълнение на поръчката, в т.ч. всички застраховки, мита, данъци, такси, печалба, начислявани от участника, транспортни разходи франко мястото на изпълнение на поръчката и всички други присъщи разходи за осъществяване на дейността в рамките на договорения период
Ценовото предложение на участниците не може да надхвърля горе посочената максимална  прогнозна стойност.
Оферти, надхвърлящи максималната  прогнозна стойност ще бъдат предложени за отстраняване поради несъотвествие с това предварително обявено условие.

7.Финансиране и схема на плащане:

7.1. Финансиране:

  Настоящата поръчка се финансира от държавния бюджет и  бюджета на Община Малко Търново.

  7.2.  Схема на плащания
  Изпълнителят представя фактура до пето число на следващия месец, за извършените доставки през предходния месец. Разплащането се извършва  в лева по банков път, до 30 /тридесет/ календарни дни от датата на представяне на фактурата.

  8. Начин на образуване на предлаганата цена  -  Ценовото  предложение на участниците представлява предлаганата от тях цена  за изпълнението на поръчката, изразена като процент надценка или отстъпка за всеки един продукт включен в предмета на поръчката, който ще бъде начисляван на база единичната цена, оповестена в официалния бюлетин на „САПИ” ЕООД към 18.03.2020 год., за средната стойност на пазарната цена по цени на едро за Бургаски регион, и така ще  се получи единична цена с ДДС за  доставка на килограм/ брой/ литър продукт.

     При формирането на ценовото предложение в офертата, участникът следва да предвиди всички разходи, свързани с качественото изпълнение на поръчката, в т.ч. всички застраховки, мита, данъци, такси, печалба, начислявани от участника, транспортни разходи франко мястото на изпълнение на поръчката и всички други присъщи разходи за осъществяване на дейността в рамките на договорения период.

           Отстъпката се записва със знак  „минус” пред числото. Предлаганият от участника процент надценка или отстъпка за всеки един продукт трябва да е  до втория знак след десетичната  запетая. Не се  допуска офериране на надценка или отстъпка  с повече от две цифри след десетичната  запетая. Ако участник  в процедурата посочи  в ценовото си  предложение процент надценка или отстъпка  с повече  от две  цифри  след десетичната  запетая, то  той ще бъде отстранен от участие в процедурата.

Участникът  оферира процент надценка или отстъпка за  всеки продукт, посочен в ценовото  предложение за групите храни. Ако  участник в ценовото предложение предложи  за даден артикул цена равна на базовата  цена на едро с ДДС  на „САПИ“ ЕООД – за регион  Бургас ,  в Колона №6  участника посочва числото 0/нула/.Ако  в ценовото  предложение  на участника  не  е посочен процент надценка или отстъпка,  или  числото 0/нула/, в Колона №6 за един или  повече продукти, то той  се отстранява от участие  в процедурата. 

Общата  стойност на  всеки  продукт от ценовото  предложение    в Колона №8 ще се получи  като  произведение от обявените  в Колона №4   приблизителни  количества  на отделните  продукти  и  получените  в Колона №7 единични цени.

При несъответствие между цифровата и изписаната с думи цена ще се взема предвид изписаната с думи.

При допуснати аритмитични грешки при изчисляване на    ценовото  предложение участникът  ще  бъде отстранен от процедурата.
9. Актуализацията на цените на продуктите
          9.1. Актуализацията на цените на продуктите, обект на обществената поръчка  от Група № 1,2, 3, 4, 5, 6, 7, 8, 11, 12, 13, 14 и 15, може да се извършва  на всеки три месеца, от датата на сключване на договора по инициатива на всяка от страните /Възложител,  Изпълнител/, на база на бюлетина от “САПИ” ЕООД за Бургаски регион, представен от и за сметка на   заинтересованата страна. 

        Актуализация на цените  може да се извършва на всички или  само някои хранителни продукти от групата храни.

        Актуализация на цените   се извършва след представяне на писмено искане на една от страните. С депозирането на искането, заинтересованата страна за актуализация на цената представя   актуален бюлетин на   “САПИ” ЕООД , включващ средната стойност на пазарната цена по цени на едро за Бургаски регион.
         Предложения процент надценка или отстъпка от участника, определен за изпълнител на обществената поръчка, се запазва постоянен при последващи промени на цените, обявени в бюлетин на “САПИ”  ЕООД за Бургаски регион, през времето на изпълнението на договора.

          При актуализация на цените   се изготвя двустранен протокол с новите стойности за цените на хранителните продукти и се  определя дата, от която цените на продуктите ще са с нова актуализирана цена. Двустранният протокол се подписва от Изпълнителя на поръчката и от упълномощени  от Възложителя длъжностни лица.

         9.2.Актуализацията на цените на продуктите, обект на обществената поръчка  от Група   №9 и 10, може да се извършва  на всеки месец, от датата на сключване на договора по инициатива на всяка от страните /Възложител,  Изпълнител/, на база на бюлетина от “САПИ” ЕООД за Бургаски регион, представен от и за сметка на   заинтересованата страна. 

 Актуализация на цените  може да се извършва на всички или  само някои хранителни продукти от групата храни.

Актуализация на цените   се извършва след представяне на писмено искане на една от страните. С депозирането на искането, заинтересованата страна за актуализация на цената представя   актуален бюлетин на   “САПИ” ЕООД , включващ средната стойност на пазарната цена по цени на едро за Бургаски регион.
Предложения процент надценка или отстъпка от участника, определен за изпълнител на обществената поръчка, се запазва постоянен при последващи промени на цените, обявени в бюлетин на “САПИ”  ЕООД за Бургаски регион, през времето на изпълнението на договора.

При актуализация на цените   се изготвя двустранен протокол с новите стойности за цените на хранителните продукти и се  определя дата, от която цените на продуктите ще са с нова актуализирана цена. Двустранният протокол се подписва от Изпълнителя на поръчката и от упълномощени  от Възложителя длъжностни лица.

        II.ИЗИСКВАНИЯ КЪМ УЧАСТИЦИТЕ
1.Общи изисквания
1.В обявената процедура за възлагане на обществената поръчка може да участва всяко българско или чуждестранно физическо или юридическо лице или техни обединения, както и всяко друго образувание, което има право да изпълнява доставката, съгласно законодателството на държавата, в която то е установено и което отговаря на Закона за обществените поръчки, Правилника за неговото прилагане и на изискванията на Възложителя, посочени в настоящата документация за участие.
2.Не се допуска до участие в процедурата участник, който не отговаря на законовите изисквания или на някое от условията на Възложителя в тази документация и в обявлението за обществената поръчка.    

 Участник - обединение

1. В случай, че участникът е обединение, което не е юридическо лице, се представя копие на документ за създаване на обединението, както и следната информация във връзка с настоящата поръчка:

1.1. правата и задълженията на участниците в обединението;

1.2. разпределението на отговорностите в обединението;

1.3. дейностите, които ще изпълнява всеки член на обединението;

1.4. уговаряне на солидарна отговорност на участниците в обединението, когато такава не е предвидена съгласно приложимото законодателство.
1.5. определяне на партньор, който да представлява обединението за целите на поръчката. 

Не се допускат промени в състава на обединението след подаване на офертата. 

Когато участникът, определен за изпълнител е неперсонифицирано обединение на физически и/или юридически лица и възложителят не е предвидил  изискване за създаване на юридическо лице, договорът за обществена поръчка се сключва след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ на създаденото обединение или еквивалентни документи съгласно законодателството на държавата, в която обединението е установено.
На основание чл.10, ал.2 от ЗОП Възложителят не поставя условие за създаване на юридическо лице, когато участникът, определен за изпълнител, е обединение на физически и/или юридически лица. 
Лице, което участва в обединението или е дало съгласие и фигурира като подизпълнител в офертата на друг участник, не може да представя самостоятелна оферта.

В настоящата обществена поръчка едно физическо или юридическо лице може да участва само в едно обединение. 

При участие на клон на чуждестранно лице се спазват изискванията на чл.36 от ППЗОП.

Свързани лица, съгласно §2, т. 45 от ДР на ЗОП, във връзка с §1, т. 13 и 14 от ДР на Закона за публичното предлагане на ценни книжа, не могат да бъдат самостоятелни участници в настоящата обществена поръчка. 

Забележка:

Съгласно §1, т. 13 от ДР на Закона за публично предлагане на ценни книжа „свързани лица” са:  

а) лицата, едното от които контролира другото лице или негово дъщерно дружество;

б) лицата, чиято дейност се контролира от трето лице;

в) лицата, които съвместно контролират трето лице;

г) съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително.

Съответно, съгласно § 1, т. 14 от ДР на Закона за публично предлагане на ценни книжа „контрол” е налице, когато едно лице:

а) притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице; или

б) може да определя пряко или непряко повече от половината от членовете на управителния или контролния орган на едно юридическо лице; или

в) може по друг начин да упражнява решаващо влияние върху вземането на решения във връзка с дейността на юридическо лице.

ВАЖНО!!! 

Съгласно чл.46, ал.1 от ППЗОП участниците са длъжни да уведомят писмено възложителя в 3-дневен срок в случай, че се окажат свързани лица с друг участник в настоящата поръчка.                                                                                                                                                                                                                                       
 Използване на капацитета на трети лица

1.Участниците могат да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите и професионалните способности. 

2.По отношение на критериите, свързани с професионална компетентност и опит за изпълнение на поръчката, участниците могат да се позоват на капацитета на трети лица само ако тези лица, ще участват в изпълнението на частта от поръчката, за която е необходим този капацитет. 

3.В случай, че участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения. 

4.Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата. 

5.Възложителят изисква от участника да замени посоченото от него трето лице, ако то не отговаря на някое от условията, посочени по-горе, поради промяна в обстоятелства преди сключване на договора за обществена поръчка.

   6.Възложителят изисква солидарна отговорност за изпълнението на поръчката от участника и третото лице, чийто капацитет се използва за доказване на съответствието с критерийте свързани с икономическото и финансово състояние.
  7. Когато участникът в процедурата е  обединение от физически и/или юридически лица, той може да докаже изпълнението на критерийте за подбор с капацитета на трети лица при спазване на условията по т. 2-4.
При подаване на офертата, ако Участникът използва капацитета на трети лица декларира това обстоятелство с попълване на  раздел В: „Информация относно използването на капацитета на други субекти“ в Част IІ: „Информация за икономическия оператор“ от Единен европейски документи за обществени поръчки (ЕЕДОП) .

            Подизпълнители 

1.Всеки участник в процедурата за възлагане на обществена поръчка  в офертата  посочва  подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.


2. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата. 

3. Изпълнителите сключват договор за подизпълнение с подизпълнителите, посочени в офертата.

4.Възложителят има право да изисква замяна на подизпълнител, който не отговаря на 
 Условията по т.2 поради промяна в обстоятелствата преди сключване на договора за обществената поръчка.. 

     5.Замяна или включване на подизпълнител по време на изпълнение на договор за обществена поръчка се допуска при необходимост, ако са изпълнени едновременно следните условия: 

5.1.за новия подизпълнител не са налице основанията за отстраняване в процедурата; 

5.2.новият подизпълнител отговаря на критериите за подбор, по отношение на дела и вида на дейностите, които ще изпълнява.

6.При замяна или включване на подизпълнител изпълнителят представя на възложителя копие на договора с новия подизпълнител заедно с  всички документи, които доказват изпълнението на условията по т.5, в срок от три дни от неговото сключване.
7.Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя. В този случай разплащанията се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му. Към искането изпълнителят предоставя становище, от което да е видно дали оспорва плащанията или част от тях като недължими. Възложителят има право да откаже плащане, когато искането за плащане е оспорено, до момента на отстраняване на причината за отказа.
Независимо от възможността за използване на подизпълнители отговорността за изпълнение на договора за обществена поръчка е на изпълнителя. 

След сключване на договора и най-късно преди започване на изпълнението му, изпълнителят уведомява Възложителя за името, данните за контакт и представителите на подизпълнителите, посочени в офертата. Изпълнителят уведомява Възложителя за всякакви промени в предоставената информация в хода на изпълнението на поръчката. 
При подаване на офертата, ако Участникът използва капацитета на подизпълнители декларира това обстоятелство с попълване на   раздел В: „Информация относно използването на капацитета на други субекти“ в Част IІ: „Информация за икономическия оператор“  и в Част IV: Критерии за подбор, буква В: ТЕХНИЧЕСКИ И ПРОФЕСИОНАЛНИ СПОСОБНОСТИ, т.10 от е-ЕЕДОП от Единен европейски документи за обществени поръчки (ЕЕДОП).
Важно!

Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, който съдържа информацията за липсата на основанията за отстраняване и съответствие с критериите за подбор, съгласно чл. 67, ал. 1 от ЗОП.
2. ЛИЧНО СЪСТОЯНИЕ НА УЧАСТНИЦИТЕ

Участниците са длъжни да уведомят писмено Възложителя в 3-дневен срок от настъпване на някое от обстоятелствата, посочени в т. 2.1. 
2.1. Основания за задължително отстраняване, определени в чл. 54, ал. 1 от ЗОП
2.1.1. Възложителят отстранява от участие в процедурата за възлагане на обществена поръчка участник
, за когото са налице основанията по чл. 54, ал. 1, т. 1-7 от ЗОП, възникнали преди или по време на процедурата когато:

а)  е осъден с влязла в сила присъда за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;
б)  е осъден с влязла в сила присъда, за престъпление, аналогично на тези по т..2.2.1., в друга държава членка или трета страна;

в)  има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на взложителя и на  участника, или аналогични задължения, съгласно законодателството на държавата, в която участникът е установен,  доказани с влязъл в сила акт на компетентен орган.

Забележка: Това основание не се прилага, когато размерът на неплатените дължими данъци или социалноосигурителни вноски е до 1 на сто от сумата на годишния общ оборот за последната приключена финансова година, но не повече от 50 000 лв.

г)  е налице неравнопоставеност в случаите по чл. 44, ал. 5 от ЗОП;

д)  е установено, че:

 аа) е представил документ с невярно съдържание, с който се доказва декларираната липса на основания за отстраняване   или декларираното изпълнение на критериите за подбор;

бб ) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

е)  е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която участникът е установен;
ж)   е налице конфликт на интереси, който не може да бъде отстранен.
„Конфликт на интереси“ е налице, когато възложителят, негови служители или наети от него лица извън неговата структура, които участват в подготовката или възлагането на обществената поръчка или могат да повлияят на резултата от нея, имат интерес, който може да води до облага по смисъла на чл.54 от Закона за противодействие на корупцията и за отнемане на незаконно придобито имущество и за които би могло да се приеме, че влияе на тяхната безпристрастност и независимост във връзка  с възлагането на обществената поръчка.  
Основанията по т. 2.1.1, б. “а”, „б“ и “ж” се отнасят за лицата, които представляват участника или кандидата и за членовете на неговите управителни и надзорни органи съгласно регистъра, в който е вписан участникът или кандидатът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му.

В случаите, когато кандидатът или участникът, или юридическо лице в състава на негов контролен или управителен орган се представлява от физическо лице по пълномощие, основанията по чл.54, ал. 1, т. 1, 2 и 7 се отнасят и за това физическо лице.
Когато документи, свързани с участие в обществена поръчка, се подават от лице, което представлява кандидата или участника по пълномощие, в ЕЕДОП се посочва информация относно обхвата на представителната му власт.

При участие на подизпълнители или използване капацитета на трети лица, за същите следва да не са налице горните основания за отстраняване на процедурата.
Когато участникът е обединение от физически и/или юридически лица, изискванията на чл.54, ал.1, т.1-7 от ЗОП се прилагат за всеки член на обединението.
2.1.2 Лицата по чл. 54, ал. 2 от ЗОП  съгласно чл. 40, ал.1 от ППЗОП са:

1. при събирателно дружество - за лицата по чл. 84, ал. 1 и чл. 89, ал. 1 от Търговския закон;

2. при командитно дружество – за неограничено отговорните съдружници по чл. 105 от Търговския закон;

3. при дружество с ограничена отговорност - за лицата по чл. 141, ал 1 и 2 от Търговския закон, а при еднолично дружество с ограничена отговорност - за лицата по чл. 147, ал. 1 от Търговския закон;

4. при акционерно дружество - за лицата по чл. 241, ал. 1, чл. 242, ал. 1 и 244, ал. 1 от Търговския закон.

5. при командитно дружество с акции - за лицата по чл. 256 във връзка с чл. 244, ал. 1 от Търговския закон;

6. при едноличен търговец - за физическото лице - търговец;

7. при клон на чуждестранно лице – за лицето, което управлява и представлява клона или има аналогични права съгласно законодателството на държавата, в която клонът е регистриран

8. при  кооперациите – лицата по чл.20, ал.1 и чл.27 ал.1 от Закона за кооперациите;

9. при сдружения- членовете на управителния съвет по чл.30, ал.1 от Закона  за юридическите лица с нестопанска цел или управителя, в случай на чл.30, ал.3 от от Закона  за юридическите лица с нестопанска цел;

10.при фондациите – лицата по чл.35, ал.1 от от Закона  за юридическите лица с нестопанска цел;

11. в случаите по т. 1 - 7 - и за прокуристите, когато има такива; когато чуждестранно лице има повече от един прокурист, декларацията се подава само от прокуриста, в чиято представителна власт е включена територията на Република България.

12. за чуждестранните лица- за лицата, които представляват, управляват и контролират участника съгласно законодателството надържавата, в която са установени;

В случаите по т.11 и 12, когато лицето има повече от един прокурист, декларацията се подава само от прокуриста, в чиято представителна власт е включена територията на Република България.
Важно!  При поискване от страна на възложителя и/или неговия помощен орган комисията назначена да разгледа, оцени и  класира постъпилите оферти за участие в процедурата участниците са длъжни да представят необходимата информация относно правно-организационната форма, под която осъществяват дейността си, както и списък на всички задължени лица по смисъла на чл. 54, ал. 2 и 3 от ЗОП независимо от наименованието на органите, в които участват, или от длъжностите, които заемат. 

Когато лицата по чл. 54, ал. 2 и 3 от ЗОП са повече от едно и за тях няма различие по отношение на обстоятелствата по чл. 54, ал. 1, т. 1, 2 и 7 от ЗОП, ЕЕДОП  може да се подпише само от едно от тези лица, в случай че подписващият разполага с информация за достоверността на декларираните обстоятелства по отношение на останалите задължени лица. 

    Когато е налице необходимост от защита на личните данни при различие в обстоятелствата, свързани с личното състояние на лицата по чл. 54, ал. 2 и 3 от ЗОП, информацията относно изискванията по чл. 54, ал. 1, т. 1, 2 и 7 от ЗОП се попълва в отделен ЕЕДОП, подписан от съответното лице. 

При необходимост от деклариране на обстоятелствата по чл. 54, ал. 1, т. 3 - 6 от ЗОП, както и тези, свързани с критериите за подбор, относими към обединение, което не е юридическо лице, представляващият обединението подава ЕЕДОП за тези обстоятелства. 

2.1.3.Основанията за отстраняване по т. 2.1.1 по-горе се прилагат до изтичане на следните срокове:

·  пет години от влизането в сила на присъдата – по отношение  на обстоятелствата по т. 2.1.1, б. “а” и „б“,  освен ако в присъдата е посочен друг срок на наказанието;

· Три години от датата на:

-Влизането в сила на решението на възложителя, с което кандидатът или участникът е отстранен за наличие на на обстоятелствата по т. 2.1.1, б. “д” под буква аа);

-влизането в сила на акт на компетентен орган, с който е установено наличието на обстоятелства по т. 2.1.1, б. “е”, освен ако в акта е посочен друг срок;

Информация относно липсата или наличието на обстоятелства по т. 2.1.1 б. “а” се попълва в е ЕЕДОП както следва:

В Част ІІІ, Раздел А участникът следва да предостави информация относно

присъди за следните престъпления:

1. Участие в престъпна организация – по чл. 321 и 321а от НК;

2. Корупция – по чл. 301 – 307 от НК;

3. Измама – по чл. 209 – 213 от НК;

4. Терористични престъпления или престъпления, които са свързани с

терористични дейности - по чл. 108а, ал. 1 от НК;

5. Изпиране на пари или финансиране на тероризъм – по чл. 253, 253а, или 253б от НК и по чл. 108а, ал. 2 от НК;

6. Детски труд и други форми на трафик на хора – по чл. 192а или 159а - 159г от НК.

В Част ІІІ, Раздел Г участникът следва да предостави информация относно

присъди за престъпления по 194 – 208, чл. 213 а – 217, чл. 219 – 252 и чл. 254а – 255а и чл.256-260 от НК.

Участниците посочват информация за престъпления, аналогични на посочените в т. 2.1.1 б. „б“ при наличие на присъда в друга държава членка или трета страна.

Информация относно липсата или наличието на обстоятелства по т. 2.1.1 б. “в” се попълва в Част ІІІ, Раздел Б от ЕЕДОП.

Информация относно липсата или наличието на обстоятелства по т. 2.1.1 б. “г” –“ж” се попълва в Част ІІІ, Раздел В от ЕЕДОП.

Информация относно липсата или наличието на обстоятелства по т. 2.1.1 б. ”а” за престъпления по чл.172 и чл. 352 – 353е от НК се попълва в Част ІІІ, Раздел В, поле 1 от ЕЕДОП. При отговор „Да“ участникът посочва:

-Дата на влизане в сила на присъдата и фактическото и правното основание за постановяването й;

-Срока на наложеното наказание.
2.1.4.Участник, за когото са налице основания по чл. 54, ал. 1 ЗОП има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че: 

а/ е погасил задълженията си по чл. 54, ал. 1, т. 3 ЗОП, включително начислените лихви и/или глоби или че те са разсрочени, отсрочени или обезпечени;

б/е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

в/ е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.

г/е платил изцяло дължимото вземане по чл.128, чл.228, ал.3 или чл.245 от Кодекса на труда.
· Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението.

В случай че предприетите от участника мерки са достатъчни, за да се гарантира неговата надеждност, възложителят не го отстранява от процедурата.
Мотивите за приемане или отхвърляне на предприетите по чл.56, ал.1 от ЗОП мерки и представените доказателства се посочват в решението за класиране или прекратяване на процедурата

2.2. Други основания за отстраняване:

2.2.1.  Освен на основанията по чл.54 от ЗОП, Възложителят  ще отстрани от участие: 

 2.2.1.1.участник, който не отговаря на поставените критерии за подбор или не изпълни друго условие, посочено в обявлението за обществена поръчка или в документацията;

2.2.1.2.участник, който е представил оферта, която не отговаря на:

а)
предварително обявените условия за изпълнение на поръчката;

б) правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 към ЗОП;

2.2.1.3.участник, който не е представил в срок обосновка по чл. 72, ал. 1 от ЗОП или чиято оферта не е приета съгласно чл. 72, ал. 3-5 от ЗОП;

2.2.1.4.участници, които са свързани лица
;

2.2.1.5. участник, подал  за участие оферта, която не отговаря на условията за представяне, включително за форма, начин, срок и валидност.

2.2.1.6. участник, който след покана от страна на възложителя и в определения в нея срок, не удължи  или не потвърди срока на валидност на офертата си, се отстранява от участие.
2.2.1.7. лице, което е нарушило  забрана по чл.101, ал.9 или ал.10 от ЗОП.

 2.2.1.8. Участник, чието ценово предложение, надвишава  максималната прогнозна стойност ще бъде отстранен от участие в процедурата.
   2.2.1.9.Участник , който е допуснал аритмитични грешки при изчисляване на  ценовото  предложение.

  2.2.1.10.Участник , който е посочил  в ценовото си  предложение процент надценка или отстъпка  с повече  от две  цифри  след десетичната  запетая.
2.3.Не могат да участват в процедурата за възлагане на обществена поръчка участници, за които са налице следните национални основания за отстраняване:

2.3.1. осъждания за престъпления по чл. 194 – 208, чл. 213а – 217, чл. 219 – 252 и чл. 254а – 255а и чл. 256 - 260 НК (чл. 54, ал. 1, т. 1 от ЗОП);
2.3.2. нарушения по чл. 61, ал. 1, чл. 62, ал. 1 или 3, чл. 63, ал. 1 или 2, чл. 228, ал. 3 от Кодекса на труда (чл. 54, ал. 1, т. 6 от ЗОП);

2.3.3. нарушения по чл. 13, ал. 1 от Закона за трудовата миграция и трудовата мобилност в сила от 23.05.2018 г. (чл. 54, ал. 1, т. 6 от ЗОП);
2.3.4. наличие на свързаност по смисъла на пар. 2, т. 45 от ДР на ЗОП между участници в конкретна процедура (чл. 107, т. 4 от ЗОП);
2.3.5. наличие на обстоятелство по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици;
Съгласно чл.3 т.8 от Закона за икономическите и финансови отношения с дружествата, регистрирани в юрисдикции с преференциален данъчен режим, контролираните  от тях лица и техните действителни собственици   не се допуска пряко или косвено участие в настоящата обществена поръчка на участници, които са дружества, регистрирани в юрисдикции с преференциален данъчен режим и на контролираните от  тях лица, включително и чрез гражданско дружество/консорциум, в което участва дружество  регистрирано  в юрисдикция с преференциален данъчен режим,  освен при наличие  на изключенията по смисъла на чл. 4 от  същия закон. Участникът следва да опише приложимото изключение в ЕЕДОП.

Забележка:

Съгласно чл.4 от ЗИФОДРЮПДРКЛТДС/Закона за икономическите и финансовите отношения с дружествата, регистрирани в юрисдикции с преференциален данъчен режим, контролиранити  тях лица и техните действителни собственици/, член 3 и чл. 3а от същия закон не се прилагат, когато:

1. акциите на дружеството, в което пряко или косвено участва дружество, регистрирано в юрисдикция с преференциален данъчен режим, се търгуват на регулиран пазар или многостранна система за търговия в държава - членка на Европейския съюз, или в друга държава - страна по Споразумението за Европейското икономическо пространство, или на еквивалентен регулиран пазар, определен с наредба на Комисията за финансов надзор, и за дружеството се прилагат изискванията на правото на Европейския съюз за прозрачност по отношение на информацията за емитентите, чиито ценни книжа са допуснати за търгуване на регулиран пазар или на многостранна система за търговия, или еквивалентни международни стандарти и действителните собственици - физически лица, са разкрити по реда на съответния специален закон;

2.  дружеството, регистрирано в юрисдикция с преференциален данъчен режим, е част от икономическа група, чието дружество майка е местно лице за данъчни цели на държава, с която Република България има влязла в сила спогодба за избягване на двойното данъчно облагане или влязло в сила споразумение за обмен на информация, и неговите действителни собственици - физически лица, са вписани в регистъра по чл. 6 от ЗИФОДРЮПДРКТДС;

3.  дружеството, регистрирано в юрисдикция с преференциален данъчен режим, е част от икономическа група, чието дружество майка или дъщерно дружество е българско местно лице и неговите действителни собственици - физически лица, са вписани в регистъра по чл. 6 или се търгува на регулиран пазар или многостранна система за търговия в държава - членка на Европейския съюз, или в друга държава - страна по Споразумението за Европейското икономическо пространство;

4. дружеството, в което пряко или косвено участва дружество, регистрирано в юрисдикция с преференциален данъчен режим, е издател на периодични печатни произведения и е представило информация за действителните собственици - физически лица, по реда на Закона за задължителното депозиране на печатни и други произведения;

5.  дружеството, регистрирано в юрисдикция с преференциален данъчен режим, е местно лице за данъчни цели на държава - страна по Споразумението за държавните поръчки на Световната търговска организация, както и на държава, с която Европейският съюз има сключено двустранно споразумение, гарантиращо достъпа до пазара на обществени поръчки в Европейския съюз, и неговите действителни собственици - физически лица, са вписани в регистъра по чл.6 от ЗИФОДРЮПДРКТДС  - за дейностите, за които се прилага споразумението;

6.  дружеството, регистрирано в юрисдикция с преференциален данъчен режим, е местно лице за данъчни цели на отвъдморска страна или територия съгласно Решение на Съвета 2013/755/ЕС от 25 ноември 2013 г. за асоцииране на отвъдморските страни и територии към Европейския съюз ("Решение за отвъдморско асоцииране") (OB, L 344/1 от 19 декември 2013 г.) и неговите действителни собственици - физически лица, са вписани в регистъра по чл. 6 от ЗИФОДРЮПДРКТДС - за дейностите, за които се прилага решението;

7.  дружеството, регистрирано в юрисдикция с преференциален данъчен режим, е местно лице за данъчни цели на държава, с която Република България има сключено международно търговско и/или икономическо споразумение, включително и задължения по Общото споразумение по търговията с услуги на Световната търговска организация, и неговите действителни собственици - физически лица, са вписани в регистъра по чл. 6 от ЗИФОДРЮПДРКТДС;

8.  дружеството, регистрирано в юрисдикция с преференциален данъчен режим, е част от икономическа група, чието дружество майка е местно лице за данъчни цели на държава, с която Република България има сключено международно търговско и/или икономическо споразумение, включително и задължения по Общото споразумение по търговията с услуги на Световната търговска организация, и неговите действителни собственици - физически лица, са вписани в регистъра по чл. 6 от ЗИФОДРЮПДРКТДС.
2.3.6. обстоятелства по чл. 69 от Закона за противодействие на корупцията и за отнемане на незаконно придобитото имущество.
Чл. 69 от Закона за противодействие на корупцията и за отнемане на незаконно придобитото имущество: 
Чл. 69. (1) Лице, заемало висша публична длъжност, което в последната една година от изпълнението на правомощията или задълженията си по служба е участвало в провеждането на процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, няма право в продължение на една година от освобождаването си от длъжност да участва или да представлява физическо или юридическо лице в такива процедури пред институцията, в която е заемало длъжността, или пред контролирано от нея юридическо лице.
(2) Забраната за участие в процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, се прилага и за юридическо лице, в което лицето по ал. 1 е станало съдружник, притежава дялове или е управител или член на орган на управление или контрол след освобождаването му от длъжност.
Участникът следва да посочи информацията по т.2.3 в Част III, Раздел Г „Други основания за изключване, които може да бъдат предвидени в националното законодателство ва възлагащия орган или Възложителя на държава членка“  от  ЕЕДОП.
Важно!  В случай, че за участника не се прилагат Специфични национални основания за изключване, е достатъчно да се посочи опция „НЕ“. Участникът следва да има предвид, че отговор „не“ се отнася за всички обстоятелства. При отговор „да“ участникът трябва да посочи конкретното обстоятелство, както и евентуално предприетите мерки за надеждност.
2.4 Възложителят отстранява от процедурата участник, за когото са налице основанията по чл. 54, ал. 1 от ЗОП и специфичните основания за изключване, посочени в т.2.3, възникнали преди или по време на процедурата.

     2.5.Горните основания се прилагат и когато участник в процедурата е обединение от физически и/или юридически лица и за член на обединението е налице някое от основанията за отстраняване.
2.6.Когато участникът предвижда участието на подизпълнители при изпълнение на поръчката или ще използва ресурсите на трети лица, посочените изисквания, се прилагат и по отношение на подизпълнителите и третите лица.

3. КРИТЕРИИ ЗА ПОДБОР
При подаване на оферта участникът декларира липсата на основанията за отстраняване и съответствие с критериите за подбор чрез представяне на единен европейски документ за обществени поръчки (ЕЕДОП) в електронен вид съгласно чл.67, ал.4 от ЗОП. В него се предоставя съответната информация, изисквана от Възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, които съдържа информацията по чл.67, ал.1 от ЗОП.

 Възложителят може да изисква по всяко време след отварянето на заявленията за участие или офертите представяне на всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.
     3.1. Годност/правоспособност/ за упражняване на професионална дейност

Участникът следва да  разполагат с обект/и за производство и/или търговия   с хранителни продукти, регистриран по реда на чл.12 от Закона за храните (ЗХ), с обхват на регистрация, обхващаща групите храни включени в предмета на поръчката. 

Когато участник е чуждестранно лице, участникът следва да е вписан в      аналогичен регистър съгласно законодателството на държавата членка, в която е установен.

Забележка: Обектът може да бъде един, но с регистрация за търговия с различни групи хранителни продукти, включени в предмет на поръчката.
   Удостоверяване: Участникът декларира съответствие с поставеното изискване чрез попълване  на  Част IV: Критерии за подбор, буква А: Годност , т.1) в електронния Единен европейски документ (е-ЕЕДОП) , като се посочва: номер и дата на регистрация на обекта съгласно чл.12 от Закона за храните, адрес на обекта, както и  групите  храни за които  е валидна регистрацията му, компетентен орган, издал удостоверението, уеб адрес, откъдето може да се направи справка за наличието на  регистрацията на декларирания обект, а участниците чуждестранни лица: информация за наличие на еквивалентен документ, удостоверяващ регистрация в аналогичен регистър, съгласно законодателството на държавата , в която са  установени.
  Доказване на посоченото изискване:
        В случаите по  чл.67, ал. 5 и чл.112, ал.1,т.2  от ЗОП, изискването се доказва  с  предсавяне на заверено от участника копие на Удостоверение за регистрация на обект/и, съгласно чл. 12 от Закона за храните, обхващащо групите храни включени в предмета на поръчката или еквивалент, а за чуждестранно лице – аналогична регистрация, респ. вписване в аналогичен професионален регистър, съгласно законодателството на държавата , в която са  установени. Документите се представят и за подизпълнителите , ако има такива.
       В случай, че участникът е чуждестранно лице или обединение от такива лица, преди сключване на договор за обществена поръчка, Възложителят изисква от участникът, определен за Изпълнител да представи документ с които да докаже, че има право да изпълнява възлаганата дейност в Република България, включително, че е извършил съответната регистрация, ако е необходимо.
Съгласно чл.67, ал.8 от ЗОП, Възложителят няма да изисква документи, до които има достъп по служебен път или чрез публичен регистър, или могат да бъдат осигурени чрез пряк и безплатен достъп до националните бази данни на държавите членки.
 5.2.Икономическо и финансово състояние

Възложителят няма изисквания към икономическото и финансовото състояние на Участниците в процедурата.

5.3. Технически и професионални способности
Участникът трябва да има опит в изпълнение на доставки с  предмет , идентични или сходни с предмета на  поръчката за  последните 3 /три/ години, считано от датата на подаване на офертата. 

Под дейности идентични или сходни се разбират дейности (доставки), свързани с производство/търговия/доставка на/с хранителни продукти, които включват най-малко доставка на хранителни продукти от следните групи храни: „Мляко и млечни продукти“; „Месо и месни продукти“; „Риба и рибни продукти“; „Яйца “; „Масла и мазнини“; „Зърнени храни и храни на зърнена основа“; „Зеленчуци - сурови, сготвени, консервирани, замразени, изсушени, ферментирали, зеленчукови сокове“; Плодове - пресни, замразени, изсушени, консервирани, под формата на нектари и плодови сокове, конфитюри, мармалади, желета и компоти“.
Възложителят не се интересува от обема на изпълнените дейности.

      Удостоверяване: Участникът декларира съответствие с поставеното изискване чрез попълване  на Част IV: Критерии за подбор, буква В: технически и професионални способности, т. 16) в  електронния Единен европейски документ (е-ЕЕДОП). / посочва се списък на доставките, които са идентични или сходни   с предмета на поръчката,  с посочван на стойностите, датите и получателите./
 Доказване на посоченото изискване.

В случаите на чл. 67, ал.5 и чл.112, ал.1, т.2 от ЗОП изискването се доказва със документи съгласно чл.64, ал.1, т.2 от ЗОП: „Списък на доставките, идентични или сходни с предмета на поръчката, с посочване на стойностите, датите и получателите, заедно с документи, които доказват, извършената доставка.

Документите се представят за подизпълнителите и третите лица , ако има такива.

5.3.2.Участникът следва да разполага с  транспортно средство, което да отговаря  на изискванията за превоз на суровини и храни от животински произход, странични животински продукти и продукти, получени от тях за съответните групи храни, а за чуждестранни лица, съгласно законодателството на държавата членка , в която са установени. Изискването се поставя за хранителните подукти от Група  № 1, 2, 3, 4, 5.
       Минимални изисквания: 
Участникът да разполага с минимум 1 /едно/ транспортно средство, което да отговаря  на изискванията за превоз на суровини и храни от животински произход, странични животински продукти и продукти, получени от тях, а за чуждестранни лица , съгласно законодателството на държавата членка , в която са установени. Изискването се поставя за хранителните продукти от  Група № 1, 2, 3, 4, 5.
Забележка: Едно хладилно транспортно средство може да бъде използвано за изпълнение на доставките за една или повече групи храни, само ако в Удостоверението за вписване на транспортните средства за превоз на суровини и храни от животински произход, странични животински продукти и продукти, получени от тях   са вписани групите храни под №1,2,3,4,5.
Удостоверяване:Участникът декларира съответствие с поставеното изискване чрез попълване на Част IV: Критерии за подбор, буква В: Технически и професионални способности, т. 9) в електронния Единен европейски документ (е-ЕЕДОП) , с посочване на следната информация: номер/дата/ на Удостоверение за вписване на транспортните средства за превоз на суровини и храни от животински произход, странични животински продукти и продукти, получени от тях  в публичен национален електронен регистър по чл.246, ал.4 от Закона за ветеринаро-медецинската дейност/ЗВМД/, за чуждестранни лица съгласно законодателството на държавата членка, в която е установен.
      Доказване на посоченото изискване.
В случаите на чл. 67, ал.5 и чл.112, ал.1, т.2 от ЗОП изискването се доказва с Декларация за техническото обурудване, което ще бъде използвано, за изпълнение на поръчката.
Документите се представят за подизпълнителите и третите лица , ако има такива.

Забележка:

Съгласно чл.59, ал.6 от ЗОП „ при участие  на обединения, които не са юридически лица съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

В случай, че при изпълнение на поръчката участникът ще ползва подизпълнители, посочените критерии за подбор се прилагат за подизпълнителите, съобразно вида и дела от поръчката, които те ще изпълняват и за тях да не са налице основанията за отстраняване от процедурата. 

Съгласно чл.65 от ЗОП участниците могат да се позовават на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите и професионални способности. По отношение на критериите свързани с професионална компетентност и опит за изпълнение на поръчката, участниците могат да се позовават на капацитета на трети лица само ако тези лица, ще участват в изпълнението на частта от поръчката, за която е необходим този капацитет.  


Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.


Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са на лице основанията за отстраняване от процедурата.

4.СРОК НА ВАЛИДНОСТ НА ОФЕРТИТЕ:

4.1. Срокът на валидност на офертите 180 /сто и осемдесет/ календарни дни, считано от крайната дата за подаване на офертите.

4.2. Възложителят кани участниците да удължат срока на валидност на офертите, когато той не е изтекъл.Когато срокът е изтекъл, Възложителят кани участниците да потвърдят валидността на офертите си за определен от него нов срок.
4.3. Участник, който след покана от страна на възложителя и в определения в нея срок, не удължи  или не потвърди срока на валидност на офертата си, се отстранява от участие.

5. ГАРАНЦИИ ЗА ИЗПЪЛНЕНИЕ НА ДОГОВОРА 



5.1.Условия и размер на гаранцията за изпълнение на договора.
Участникът, определен за изпълнител представя гаранция за обезпечаване изпълнението на договора, в размер на 3 % (три процента) от прогнозната стойността на договора без ДДС .
Гаранцията за изпълнение на договора се предоставят в една от следните форми:
1.парична сума;

2.банкова гаранция;

3.застраховка, която обезпечава изпълнението чрез покритие на отговорността на изпълнителя.

Гаранцията под формата на парична сума или банкова гаранция може да се предостави от името на изпълнителя за сметка на трето лице - гарант.

Участникът, определен за изпълнител, избира сам формата на гаранцията за изпълнение .
Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

1.Когато участникът, определен за изпълнител на обществената поръчка избере гаранцията за изпълнение на договора да бъде предоставена под формата на парична сума, стойността на гаранцията се  превежда по банков път по следната банкова сметка на Община Малко Търново:

„Банка ДСК” ЕАД, клон Малко Търново 

 IBAN: BG 34STSA93003300000394,
 BIC: STSABGSF
2. Когато участникът, определен за изпълнител на обществената поръчка, избере гаранцията за изпълнение на договора да бъде банкова гаранция, тогава в нея трябва да бъде изрично записано, че е безусловна,неотменима и непрехвърляема като покрива 100 % (сто процента) от стойността на гаранцията за изпълнението му; в полза на Община Малко Търново; да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор; да бъде със срок на валидност за целия срок на действие на Договора, плюс 30 (тридесет) дни след след изтичане срока на действие договора, като при необходимост срокът на валидност на банковата гаранция се удължава или се издава нова.

 3.Когато участникът, определен за изпълнител избере да представи гаранция за изпълнение на договара под формата на Застраховка, която обезпечава изпълнението чрез покритие на отговорността на изпълнителя, то застраховката следва да отговаря на следните изисквания:

· застрахователната сума по застраховката следва да бъде равна на 3% (три процента) от  стойността на договора  без ДДС;
· застраховката трябва да бъде сключена за конкретния договор и в полза на Община Малко Търново;

· застрахователната премия трябва да е платима еднократно;
- да бъде със срок на валидност за целия срок на действие на Договора плюс 30 (тридесет) дни след прекратяването на Договора.

При представяне на гаранцията за изпълнение с платежно нареждане, под формата на банкова гаранция или застраховка, която обезпечава изпълнението чрез покритие на отговорността на изпълнителя, в тях изрично се посочва предметът на договора, за изпълнението на който се представя гаранцията.
Участникът, определен за изпълнител на настоящата обществена поръчка представя документ за предоставената гаранция за изпълнение на договора при неговото сключване.

           5.2. Задържане и освобождаване на гаранцията за изпълнение.
Условията, при които гаранцията за изпълнение се задържа или освобождава се уреждат с договора за възлагане на обществената поръчка между Възложителя и Изпълнителя.

Договорът за възлагане на обществената поръчка не се сключва преди спечелилият участник да представи гаранция за изпълнение.

Възложителят освобождава гаранцията за изпълнение без да дължи лихви за периода през който средствата законно са престояли при него.
III. ДОКУМЕНТАЦИЯ ЗА УЧАСТИЕ И РАЗЯСНЕНИЯ  ПО УСЛОВИЯТА НА ПРОЦЕДУРАТА
1. Достъп до документацията за участие.

От датата на публикуване на обявлението в Регистъра на обществените поръчки възложителят предоставя неограничен, пълен, безплатен и пряк достъп до документацията за обществената поръчка на официалната интернет страница на Община Малко Търново –http://www.malkotarnovo.org – Профил на купуча: https://sop.bg/malkotarnovo-370/proceduri-20-1-zop/a1-0006121.html , електронно досие на поръчката.
 2. Разяснения по условията на процедурата:




2.1 Лицата могат да поискат писмено от възложителя разяснения по условията на обществената поръчка, които се съдържат в решението, обявлението и документацията за обществената поръчка до 10 (десет) дни преди изтичане на срока за получаване на офертите. 

       2.2. Възложителят предоставя разясненията в 4-дневен срок от получаване на искането, но не по-късно от 6 дни преди срока за получаване на оферти. В разясненията не се посочва лицето, направило запитването.

       2.3. Възложителят не предоставя разяснения, ако искането е постъпило след срока по т. 2.1.
       2.4. Разясненията се предоставят, чрез профила на купувача.
IV. ОФЕРТА

1. Общи условия при подготовка и представяне на офертите 

1.1 Участниците в процедурата за възлагане на обществената поръчка трябва да подготвят своята оферта в съответствие с изискванията на Закона за обществените поръчки (ЗОП), Правилника за прилагане на Закона за обществените поръчки (ППЗОП), като се придържат точно към обявените от Възложителя условия посочени в настоящата документация.
Отговорността за правилното разучаване на документацията за участие се носи единствено от участниците.
1.2. Офертите се изготвят на български език, включително и когато участник в процедурата е чуждестранно юридическо лице. В случай, че се подават документи, които са на чужд език, те се представят и в превод. Преводът може да е оригинал или копие, заверено с текст „Вярно с оригинала", поставен собственоръчен подпис на представляващия участника и положен печат (ако участникът има такъв).
1.3. Всеки участник в процедура за възлагане на обществена поръчка има право да представи само една оферта. 
1.4. Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.

1.5. В процедура за възлагане на обществена поръчка едно физическо или юридическо лице може да участва само в едно обединение.

1.6. Свързани лица не могат да бъдат самостоятелни участници в една и съща процедура.

1.7.До изтичане на срока за подаване на офертите всеки участник може да промени,  да допълни или да оттегли офертата си.
1.8. Документите и данните в офертата се подписват, съгласно изискванията на чл. 40 от ППЗОП и чл. 41 от ППЗОП.

Всички документи, които не са представени в оригинал и за които не се изисква нотариална заверка, трябва да са: заверени (когато са копия) с гриф „Вярно с оригинала”, поставен е собственоръчен подпис на представляващия участника и е положен печат (ако участникът има такъв). 
В случаите, в които участникът е обединение, което не разполага със собствен печат върху документа може да бъде положен печат на един от участниците в обединението.
Съдържащите се в настоящата документация образци са задължителни за участниците.
1.9. Участниците могат да посочват в офертите си информация, която смятат за конфиденциална във връзка с наличието на търговска тайна. Когато участниците са се позовали на конфиденциалност, съответната информация не се разкрива от възложителя. Участниците не могат да се позовават на конфиденциалност по отношение на предложенията от офертите им, които подлежат на оценка.
   Участник, който е представил оферта, която не отговаря на предварително обявените условия на поръчката се отстранява от участие в процедурата.

2. Съдържание на офертата.

 С подаването на офертите се счита, че участниците се съгласяват с всички условия на възложителя, в това число с определения от него срок на валидност на офертите и с проекта на договора.

В запечатана непрозрачна опаковка участникът трябва да представи  следните документи:
2.1. Заявлението за участие по Образец №1 , което включва най-малко следните документи:
 2.1.1.Опис на представените документи – по Образец №2 ;
2.1.2. ЕЕДОП в съответствие с изискванията на чл.67 от ЗОП закона и условията на Възложителя, а когато е приложимо - ЕЕДОП за всеки от участниците в обединение, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката, съдържащо информация относно личното състояние и критериите за подбор. При необходимост от деклариране на обстоятелства, относими към обединението, ЕЕДОП се подава  и за обединението.

2.1.2.1. При подаване на оферта участникът декларира липсата на основания за отстраняване и съответствие с критериите за подбор чрез представяне на ЕЕДОП. В него се предоставя съответната информация, изисквана от Възложителя и се посочват националните бази данни, в които се съдържат декларираните обстоятелства или компетентните органи, които съгласно законодателството на държавата в която кандидата или участникът е установен, са длъжни да предоставят информация. 

2.1.2.2. Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП.

2.1.2.3. В случай, че участникът е обединение, което не е юридическо лице ЕЕДОП се продава от всеки от участниците в обединението. При необходимост от деклариране на обстоятелства, относими към обединението, ЕЕДОП се подава  и за обединението.

2.1.2.4. В ЕЕДОП се представят данни относно публичните регистри, в които се съдържа информация за декларираните обстоятелства или за компетентния орган, който съгласно законодателството на съответната държава е длъжен да предоставя информация за тези обстоятелства служебно на Възложителя.

2.1.2.5. Когато за участник е налице някое от основанията по чл. 54, ал. 1 от ЗОП и преди подаването на офертите той е предприел мерки за доказване на надеждност по чл. 56 от ЗОП, тези мерки се описват на съответните систематични места в Част III: Основания за изключване от ЕЕДОП.

Важно!

На основание чл. 67, ал. 5 от ЗОП, Възложителят може да изисква по всяко време след отварянето на заявленията за участие или офертите представяне на всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.  Документите се представят и за подизпълнителите и третите лица, ако има такива.

Важно!

В изпълнение на чл. 67, ал. 4 от Закона за обществените поръчки, считано от 01.04.2018 г. Единният европейски документ за обществени поръчки /ЕЕДОП/ се предоставя в електронен вид по образец, утвърден с акт на Европейската комисия.

Указания за попълване на еЕЕДОП от Възложителя:

При представянето на ЕЕДОП се спазват следните стъпки:
Съгласно чл. 67, ал. 4 от Закона за обществените поръчки (ЗОП) във връзка с § 29, т. 5, б. „а” от Преходните и заключителни разпоредби на ЗОП, в сила от 1 април 2018 г. Единният европейски документ за обществени поръчки се представя задължително в електронен вид.
1. Възложителят предоставя образец на еЕЕДОП за процедурата с останалата документация за обществената поръчка в следния формат:
1.1. Като съставен от възложителя образец на ЕЕДОП с Информационната система за попълване и повторно използване на ЕЕДОП, осигурена от Европейската комисия, под формата на генериран файл, в който са маркирани полетата, които съответстват на поставените от него изисквания, свързани с личното състояние на кандидатите/участниците и критериите за подбор. Генерираният файл е на разположение на заинтересованите лица по електронен път на Профила на купувача. Възложителят публикува заедно с документацията за обществена поръчка в PDF формат и XML файл espd-request………xml., който представлява предоставен от Възложителя еЕЕДОП във вид, подходящ за електронна обработка.
1.2. Участниците могат да изберат като образец на ЕЕДОП във формат DOC, изтеглен от официалната интернет страница на Агенцията по обществени поръчки.
2. Участниците могат да изберат и свалят един от двата горепосочени формати, като:
2.1. При избор на т. 1.1., следва да се използва Информационната система за попълване и повторно използване на ЕЕДОП, осигурена от Европейската комисия, която може да се открие на следния интернет адрес https://ec.europa.eu/tools/espd/filter?lang=bg.
В нея участниците зареждат сваления от Профила на купувача XML файл, попълват необходимите данни,  изтеглят го и го запазват във формати XML и PDF. Попълненият  еЕЕДОП във формат PDF се подписва с квалифициран електронен подпис от лицата по чл. 54, ал. 2 и 3 от ЗОП.
2.2. При избор на т. 1.2. необходимите данни се попълват в ЕЕДОП и същият се преобразува в нередактируем формат (напр. PDF или еквивалент), след което се подписва с квалифициран електронен подпис от лицата по чл. 54, ал. 2 и 3 от ЗОП.

Когато лицата по чл. 54, ал. 2 и 3 от ЗОП са повече от едно и за тях няма различие по отношение на обстоятелствата по чл. 54, ал. 1, т. 1, 2 и 7 от ЗОП, ЕЕДОП  може да се подпише само от едно от тези лица, в случай че подписващият разполага с информация за достоверността на декларираните обстоятелства по отношение на останалите задължени лица. 

    
Когато е налице необходимост от защита на личните данни при различие в обстоятелствата, свързани с личното състояние на лицата по чл. 54, ал. 2 и 3 от ЗОП, информацията относно изискванията по чл. 54, ал. 1, т. 1, 2 и 7 от ЗОП се попълва в отделен ЕЕДОП, подписан от съответното лице. 

При необходимост от деклариране на обстоятелствата по чл. 54, ал. 1, т. 3 - 6 от ЗОП, както и тези, свързани с критериите за подбор, относими към обединение, което не е юридическо лице, представляващият обединението подава ЕЕДОП за тези обстоятелства. 
3. Възложителят приема еЕЕДОП по един от следните начини:

- приложен на подходящ електронен носител към пакета документи за участие в процедурата – например дискета, компактдиск, USB флаш и др.

- предоставен чрез осигурен достъп по електронен път до изготвения и подписан електронно с квалифициран електронен подпис ЕЕДОП от всички задължени лица по чл. 54, ал. 2 и 3 от ЗОП.  В този случай документът следва да е снабден с т.нар. времеви печат, който да удостоверява, че ЕЕДОП е подписан и качен на интернет адреса, към който се препраща, преди крайния срок за получаване на заявленията/офертите. В този случай, следва в опаковката с офертата да бъде представен  документ-декларация по Образец, в която задължително да се посочи адрес, на който е осигурен достъп до съответния еЕЕДОП.
Подробни указания за начина на създаване и предоставяне на Единният европейски документ за обществени поръчки (ЕЕДОП) в електронен вид еЕЕДОП се съдържат в Методическо указание с изх. № МУ-4/02.03.2018 г. на Изпълнителния директор на Агенцията по обществени поръчки   публикувани на адрес: http://www.aop.bg/fckedit2/user/File/bg/practika/MU4_2018.pdf 
2.1.3. Документи за доказване на предприетите мерки за надеждност, когато е приложимо и съгласно чл. 56 от ЗОП.

2.1.3.1. Участник, за когото са налице основанията по чл. 54, ал. 1 от ЗОП има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:

2.1.3.1.1. е погасил задълженията си по чл. 54, ал. 1, т. 3 от ЗОП, включително начислени лихви и/или глоби или че те са разсрочени, отсрочени или обезпечени;

2.1.3.1.2. е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;
2.1.3.1.3. е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения;

2.1.3.1.4. е платил изцяло дължимото вземане по чл. 128, чл. 228, ал. 3 или чл. 245 от Кодекса на труда.
2.1.3.2. Като доказателства за надеждността на участника се представят следните документи:

2.1.3.2.1. по отношение на обстоятелството по чл. 56, ал. 1, т. 1 и 2 от ЗОП - документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимото обезщетение;

2.1.3.2.2. по отношение на обстоятелството по чл. 56, ал. 1, т. 3  от ЗОП - документ от съответния компетентен орган за потвърждение на описаните обстоятелства.
2.1.3.2.3 по отношение на обстоятелството по чл. 56, ал. 1, т. 4 ЗОП – документ, от който е видно, че е платил изцяло дължимото вземане по чл. 128, чл. 228, ал. 3 или чл. 245 от Кодекса на труда.
Важно!

Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението. В случай, че предприетите от участника мерки са достатъчни, за да се гарантира неговата надеждност, Възложителят не го отстранява от участие в поръчката.

2.1.4. Документи по чл. 37, ал. 4 от ППЗОП (когато е приложимо).

Възложителят изисква  от участник - обединение, което не е юридическо лице, да представи копие от документ за създаване на обединението, както и следната информация във връзка с конкретната обществена поръчка:

1. правата и задълженията на участниците в обединението;

2. разпределението на отговорността между членовете на обединението;

3. дейностите, които ще изпълнява всеки член на обединението.

   4. определене на партньор, който  да представлява обединението за целите на настоящата поръчка;

  5. уговаряне на солидарна отговорност на участниците в обединението, когато такава не е предвидена съгласно приложимото законодателство.
2.1.5.Декларация по чл.44, ал.2 от ППЗОП/ако е приложимо/- по Образец№3.

2.1.6.Декларация за конфиденциалност по чл. 102 от Закон за обществените поръчки/ако е приложимо/-  по Образец№4 . 
2.2.Техническо предложение по чл. 39, ал.3, т.1 от ППЗОП
Техническо предложение за изпълнение на поръчката в съответствие с техническите спецификации и изискванията на възложителя – Образец №5.Представя се в оригинал.
2.3. Запечатан непрозрачен плик с надпис "Предлагани ценови параметри“, съдържащ ценово предложение по смисъла на чл. 39, ал. 3, т. 2 от ППЗОП. 

 Ценовото предложение се изготвя съгласно Образец № 6. Представя се в оригинал.
Ценовото предложение се поставя  в отделен непрозрачен запечатан плик с надпис „Предлагани ценови параметри“ 

Ценовото  предложение на участниците представлява предлаганата от тях цена  за изпълнението на поръчката, изразена като процент надценка или отстъпка за всеки един продукт включен в предмета на поръчката, който ще бъде начисляван на база единичната цена, оповестена в официалния бюлетин на „САПИ” ЕООД към 18.03.2020 год., за средната стойност на пазарната цена по цени на едро за Бургаски регион, и така ще  се получи единична цена с ДДС за  доставка на килограм/ брой/ литър продукт.

     При формирането на ценовото предложение в офертата, участникът следва да предвиди всички разходи, свързани с качественото изпълнение на поръчката, в т.ч. всички застраховки, мита, данъци, такси, печалба, начислявани от участника, транспортни разходи франко мястото на изпълнение на поръчката и всички други присъщи разходи за осъществяване на дейността в рамките на договорения период.

           Отстъпката се записва със знак  „минус” пред числото. Предлаганият от участника процент надценка или отстъпка за всеки един продукт трябва да е  до втория знак след десетичната  запетая. Не се  допуска офериране на надценка или отстъпка  с повече от две цифри след десетичната  запетая. Ако участник  в процедурата посочи  в ценовото си  предложение процент надценка или отстъпка  с повече  от две  цифри  след десетичната  запетая, то  той ще бъде отстранен от участие в процедурата.

Участникът  оферира процент надценка или отстъпка за  всеки продукт, посочен в ценовото  предложение за обособените  позиции. Ако  участник в ценовото предложение предложи  за даден артикул цена равна на базовата  цена на едро с ДДС  на „САПИ“ ЕООД – за регион  Бургас ,  в Колона №6  участника посочва числото 0/нула/.Ако  в ценовото  предложение  на участника  не  е посочен процент надценка или отстъпка,  или  числото 0/нула/, в Колона №6 за един или  повече продукти, то той  се отстранява от участие  в процедурата. 

Общата  стойност на  всеки  продукт от ценовото  предложение    в Колона №8 ще се получи  като  произведение от обявените  в Колона №4   приблизителни  количества  на отделните  продукти  и  получените  в Колона №7 единични цени.

При несъответствие между цифровата и изписаната с думи цена ще се взема предвид изписаната с думи.
       Участникът е единствено отговорен за евентуално допуснати грешки и пропуски в изчисленията на предложените от него цени.
       При допуснати аритмитични грешки при изчисляване на    ценовото  предложение участникът  ще  бъде отстранен от процедурата.
         Забележка: Извън отделния непрозрачен запечатан плик с надпис „Предлагани ценови параметри” не трябва да е посочена никаква информация за цената. Участници, които по какъвто и да е начин са включили някъде в офертата си извън плика „Предлагани ценови параметри“ елементи, свързани с предлаганата цена (или части от нея), ще бъдат отстранени от участие в процедурата.
3.Изисквания към подаването на офертите за участие.

1.Документите, свързани с участие в процедурата, се представят от участника или от упълномощен от него представител лично или чрез пощенска или друга куриерска услуга с препоръчана пратка с обратна разписка на адрес: Община Малко Търново,гр. Малко Търново, ул. „Малкотърновска комуна“ №3, Общински център за информация и обслужване  на граждани в Община Малко Търново.

2. Документите, съдържащи се в офертата по т. 2 „Съдържание на офертата“, се представят в запечатана непрозрачна опаковка, върху която се изписва следното:

1. Наименованието на участника, включително участниците в обединението, когато е приложимо;

2. Адрес за кореспонденция, телефон и по възможност - факс и електронен адрес;

3. Наименованието на поръчката 

3. Запечатване

Участниците предават офертите си в запечатана непрозрачна опаковка с надпис:

Подател/ участник: …………
Участници в обединението/когото е приложимо/

Адрес за кореспонденция: …………. 

Телефон: ………….. 

факс и електронен адрес(по възможност):……………
ОФЕРТА

За участие в открита процедура за възлагане на обществена поръчка с предмет: 

“Доставка на хранителни продукти за детски и социални заведения на територията на Община Малко Търново“:






   Получател:

Община Малко Търново

гр. Малко Търново,

ул. „Малкотърновска комуна“ №3

                                                               Общински център за информация 

                                                               и обслужване на граждани


                                                                        в Община Малко Търново

В запечатана непрозрачна опаковката включва документите по чл. 39, ал. 2 и ал. 3, т. 1 от ППЗОП, опис на представените документи, както и отделен запечатан непрозрачен плик с надпис „Предлагани ценови параметри“, който съдържа ценовото предложение по чл. 39, ал. 3, т. 2 от ППЗОП.

Не се приемат оферти, които са представени след изтичане на крайния срок за получаване на оферти, посочен в обявлението  и документацията за обществената поръчка или са в незапечатана опаковка или в опаковка с нарушена цялост. 
4. Подаване на оферти

4.1. Място и срок за подаване на оферти


Документите, свързани с участие в процедурата, се представят от участника или от упълномощен от него представител лично или чрез пощенска или друга куриерска услуга с препоръчана пратка с обратна разписка на адрес: Община Малко Търново,гр. Малко Търново, ул. Малкотърновска комуна“ №3, Общински център за информация и обслужване  на граждани в Община Малко Търново.


Оферти се приемат до 17.00 часа (местно време) на 29.04.2020г.


4.1.1. До изтичането на срока за подаване на офертите всеки участник може да промени, да допълни или да оттегли офертата си.

4.1.2. Оттеглянето на офертата прекратява по-нататъшното участие на участника в процедурата.

4.1.3. Допълнението и промяната на офертата трябва да отговарят на изискванията и условията за представяне на първоначалната оферта, като върху плика бъде отбелязан и текст “Допълнение/Промяна на оферта (с входящ номер)”.

4.2.Възможност за удължаване на срока за представяне на офертите

4.2.1. Възложителят удължава срока за представяне на оферти при наличие на условията, предвидени в чл. 100, ал. 7- 12 от ЗОП. 

4.2.2. Удължаването на сроковете се публикува в Регистъра на обществените поръчки и в профила на купувача.  
4.3. Приемане на оферти/ връщане на оферти

За получените оферти за участие при възложителя се води регистър, в който се отбелязват подател на офертата; номер, дата и час на получаване; причините за връщане на  офертата, когато е приложимо. При получаване на офертата върху опаковката се отбелязват поредният номер, датата и часът на получаването, за което на приносителя се издава документ.
Не се приемат  оферти, които са представени след изтичане на крайния срок за получаване на оферти, посочен в обявлението и документацията за обществената поръчка или са в незапечатана опаковка или в опаковка с нарушена цялост. 
Когато към момента на изтичане на крайния срок за получаване на  офертите  пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица.  Офертите на лицата от списъка се завеждат в регистъра. Не се допуска приемане на оферти от лица, които не са включени в списъка.
V. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ  И СКЛЮЧВАНЕ НА ДОГОВОР
Публични заседания:

Първо публично заседание - Мястото и датата на отварянето на офертите:

Заседателната зала на Община Малко Търново, находяща се в гр. Малко Търново, ул. „Малкотърновска комуна“ №3, етаж 2 на 30.04.2020г. от 11.00часа.
Получените оферти се отварят на публично заседание от комисията по чл.103, ал.1 от ЗОП, на което могат да присъстват участниците в процедурата или техни упълномощени представители, както и представители на средствата за масово осведомяване. Представителят на участника удостоверява своята самоличност и представя пълномощно, освен ако е законен представител на участника. Присъстващите представители вписват имената си и се подписват в изготвен от комисията списък, удостоверяващ тяхното присъствие.
Второ публично заседание - Не по-късно от два работни дни преди датата на отваряне на ценовите предложения комисията обявява най-малко чрез съобщение в профила на купувача датата, часа и мястото на отварянето на следния интернет адрес: https://sop.bg/malkotarnovo-370/proceduri-20-1-zop/a1-0006121.html  
На отварянето могат да присъстват участниците в процедурата или техни упълномощени представители, както и представители на средствата за масово осведомяване. Комисията обявява резултатите от оценяването на офертите по другите показатели, отваря ценовите предложения и ги оповестява.
1. Постъпилите оферти ще се отварят на мястото, датата и часа, посочени в обявлението за възлагане на настоящата обществена поръчка и документацията.
При промяна в датата, часа или мястото за отваряне на офертите участниците се уведомяват чрез профила на купувача най-малко 48 часа преди ново определения час.

2. След изтичането на срока за получаване на оферти възложителят назначава комисия за разглеждане и оценка на офертите (комисия по чл. 103, ал. 1 от ЗОП).  В заповедта за назначаване се определя: 1. поименния състав и лицето, определено за председател; 2. сроковете за извършване на работата; 3. място на съхранение на документите, свързани с обществената поръчка, до приключване работата на комисията. 
3. Приетите и регистрирани оферти се разглеждат и оценяват по реда на чл. 51 - чл. 60а от ППЗОП от комисия за извършване на подбор на участниците, разглеждане и оценка на офертите, назначена от Възложителя съгласно чл. 103 от ЗОП.

          4. Действията на комисията се протоколират, като резултатите от работата й се отразяват в доклад.
          5. Възложителят утвърждава доклада по реда на чл. 106 от ЗОП.

          6. В 10-дневен срок от утвърждаване на доклада  Възложителят издава решение за определяне на изпълнител или за прекратяване на процедурата. При прекратяване на процедурата се прилагат основанията по чл. 110 от ЗОП.

          7.Решенията по т. 6 се изпращат в един и същи ден на участниците и се публикуват в профила на купувача.

          8. Решенията се изпращат на участниците в тридневен срок от издаването им по един от начините посочени в чл. 43, ал. 2 от ЗОП. В решенията се посочва връзка към електронната преписка в профила на купувача, където са публикувани протоколите  на комисията.

          9. Когато решението не е получено от участника по някой от начините, посочени в чл. 43, ал. 2 от ЗОП, Възложителят публикува съобщение до него в профила на купувача. Решението се смята за връчено от датата на публикуване на съобщението.

10.Изключително благоприятно предложение
10.1. Когато предложение в офертата на участник, свързано с цената, което подлежи на оценяване, е с повече от 20 на сто по-благоприятно от средната стойност на предложенията на останалите участници по същия показател за оценка, възложителят изисква подробна писмена обосновка за начина на неговото образуване, която се представя в 5-дневен срок от получаване на искането.

10.2. Обосновката може да се отнася до:

10.2.1. икономическите особености на производствения процес, на предоставяните услуги или на строителния метод;

10.2.2. избраните технически решения или наличието на изключително благоприятни условия за участника за предоставянето на продуктите или услугите или за изпълнението на строителството;

10.2.3. оригиналност на предложеното от участника решение по отношение на строителството, доставките или услугите;

10.2.4. спазването на задълженията по чл. 115 от ЗОП;

10.2.5. възможността участникът да получи държавна помощ.

10.3. Получената обосновка се оценява по отношение на нейната пълнота и обективност относно обстоятелствата по т.10.2., на които се позовава участникът. При необходимост, от участника може да бъде изискана уточняваща информация. Обосновката може да не бъде приета и участникът да бъде отстранен само когато представените доказателства не са достатъчни, за да обосноват предложената цена или разходи.

10.4. Не се приема оферта, когато се установи, че предложената в нея цена е с повече от 20 на сто по-благоприятна от средните стойности на съответните предложения в останалите оферти, защото не са спазени норми и правила, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 към ЗОП.

10.5. Не се приема оферта, когато се установи, че предложените в нея цена или разходи са с повече от 20 на сто по-благоприятни от средната стойност на съответните предложения в останалите оферти поради получена държавна помощ, когато участникът не може да докаже в предвидения срок, че помощта е съвместима с вътрешния пазар по смисъла на чл. 107 от ДФЕС
11.Класиране на участниците

Обществената поръчка се възлага въз основа на Икономически най-изгодната оферта, определена по критерий за възлагане най-ниска цена, по смисъла на чл. 70, ал. 2, т. 1 от ЗОП.
Класирането на допуснатите до оценка оферти се извършва на база критерий за възлагане „НАЙ-НИСКА ЦЕНА“.
До оценка на Ценовото предложение се допускат само оферти, които съответстват на условията за изпълнение на обществената поръчка. Участникът предложил най-ниска обща цена  се класира на първо място.

   В случай, че двама или повече участници подадат еднаква цена, изпълнителят се определя по правилата на чл.58 от ППЗОП.

12.Сключване на договор:

1. Възложителят сключва писмен договор за обществена поръчка с участника в процедурата, определен за изпълнител.

Когато определеният изпълнител е неперсонифицирано обединение на физически и/или юридически лица, договорът за обществена поръчка се сключва, след като Изпълнителят представи пред Възложителя заверено копие от удостоверение за данъчна регистрация и регистрация по БУЛСТАТ на създаденото обединение. Ако обединението се състои от чуждестранни физически и/или юридически лица, те представят еквивалентен документ за регистрация от държавата, в която са установени.

Възложителят не поставя изискване, когато участникът, определен за изпълнител е неперсонифицирано обединение, да бъде създавано ново юридическо лице.

2. Възложителят сключва договор в едномесечен срок след влизане в сила на решението за определяне на изпълнител или на определението, с което е допуснато предварително изпълнение на това решение, но не преди изтичането на 14-дневния срок от уведомяването на заинтересованите участници за решението за определяне на изпълнител. 

3. Договорът за възлагане на обществена поръчка се сключва в съответствие с приложения към настоящата документация проект на договор и допълнен с всички предложения от офертата на участника, въз основа на които е определен за изпълнител. Промени в проекта на договор се допускат по изключение, когато е изпълнено условието по чл. 116, ал. 1, т. 7 от ЗОП и са наложени от обстоятелства, настъпили по време или след провеждане на процедурата.

4. Възложителят сключва с определения изпълнител писмен договор за обществена поръчка, при условие че при подписване на договора определеният изпълнител:
4.1. 
представи определената гаранция за изпълнение на договора

4.2. представи документи, удостоверяващи липсата на основанията за отстраняване от процедурата, както и съответствието с поставените критерии за подбор, включително за третите лица и подизпълнителите, ако има такива.

4.3.Извърши съответна регистрация, представи документ или изпълни друго изискване, което е необходимо за изпълнение на поръчката, съгласно изискванията на нормативен или административен акт и постановено от възложителя в условията на обществената поръчка.

Възложителят няма право да изисква документи:

1. които вече са му били предоставени и са актуални; 

2. до които има достъп по служебен път или чрез публичен регистър; 

3. които могат да бъдат осигурени чрез пряк и безплатен достъп до националните бази данни на държавите членки.

В случаита по чл.112, ал.9, т.1 от ЗОП преди сключване на договора определеният изпълнител декларира писмено, че предоставяните документи са актуални.
VI. ДРУГИ УКАЗАНИЯ
1.Комуникация между Възложител и участниците
Комуникацията и действията на Възложителя и на участниците, свързани с настоящата процедура, са в писмен вид и на български език. Обменът на информация между Възложителя и заинтересованите лица/участници се извършва с електронни средства за комуникация. Когато не се използват електронни средства за комуникация обменът на информация се осъществява чрез пощенска или друга подходяща курирерска услуга или комбинация от тях и електронни средства. 

УТОЧНЕНИЕ: Избраният от възложителя начин трябва да позволява удостоверяване на датата на получаване на информацията.

Възложителят изпраща решенията по чл. 22, ал. 1, т. 3 – 10 ЗОП в тридневен срок от издаването им. В решенията се посочва връзка към електронната преписка в профила на купувача, където са публикувани протоколите  на комисията. Решенията се изпращат:
на адрес, посочен от участника:

а) на електронна поща, като съобщението, с което се изпращат, се подписва с електронен подпис, или

б) чрез пощенска или друга куриерска услуга с препоръчана пратка с обратна разписка;

 по факс;

Избраният от възложителя начин трябва да позволява удостоверяване на датата на получаване на решението.

 В предвидените от ЗОП хипотези, някои документи по процедурата се обявяват и само чрез профила на купувача на Възложителя.

 При промяна в посочения адрес и факс участниците са длъжни в срок до 24 (двадесет и четири) часа надлежно да уведомят възложителя.

2. В случай на идентифициране на несъотвествия между Документация, Обявление и Решение за откриване на обществена поръчка и приложени образци, да се прилага с приоритет  както следва: 
а/ Решението за откриване на процедурата; 

б/ Обявление за обществена поръчка; 

в/ Техническа спецификация; 

г/ Документацията на обществената поръчка/ Указанията за подготовка на офертите/; 

д/ Проект на договор за възлагане на обществена поръчка; 

е/ Образци на документи. 

Документът с най-висок приоритет е посочен на първо място.
3.Всички неуредени в настоящата документация въпроси, свързани с провеждането на процедурата за възлагане на обществената поръчка и изготвянето на офертите  на участниците, се уреждат съгласно разпоредбите на ЗОП и Правилника за прилагане на Закона за обществените поръчки.

� „"Участник" е стопански субект, който е представил оферта или идеен проект или е поканен да участва в преговори..


� „Свързани лица" (опр. в § 2, т. 45 от ДР на ЗОП във вр. с § 1, т. 13 и 14 от ДР на Закона за публичното предлагане на ценни книжа) са лицата, едното от които контролира другото лице или негово дъщерно дружество; лицата, чиято дейност се контролира от трето лице; лицата, които съвместно контролират трето лице; съпрузите, роднините по права линия без ограничение, роднини по съребрена линия до четвърта степен включително и роднините по сватовство до четвърта степен включително;


„Контрол" е налице, когато едно лице: притежава включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружесто или друго юридическо лице; или може да определя пряко или непряко повече от половината от членовете на управителния или контролния орган на едно юридическо лице; или може по друг начин да упражнява решаващо влияние върху вземането на решения във връзка с дейността на юридическото лице.

